Сакалсыз аксакал

	Безнең Кочко-Пожарда иң абруйлы авылдашларыбызның берсе булган Исмаил абый Садретдиновка 8 ноябрьдә 90 яшь тулды. Аның барча балаларына кушылып, хөрмәтле юбилярны авыл башлыгы Рөстәм Абдуллин кайнар тәбрикләде, Россия Президентының котлау хатын һәм Сергач районы хакимиятенең бүләген тапшырды.	  -  Исмаил  абый,  сезне  олы  игътибарга  лаек  түгәрәк  гомер бәйрәмегез  белән  котларга  шатмын. Авылыбызның тотрыгы булган колхоз  үсешенә  куйган  намуслы хезмәтегез,  үрнәк  гаилә  башлыгы булганыгыз,  күпләргә  ярдәм  кылып  торганыгыз  һәм  дә  әти  белән мәчет  бастырганыгыз  өчен  барча авылдашлар  исеменнән  сезгә  чик-сез рәхмәт белдерәм. Нәкъ сезнең кебек тырыш, эшчән һәм тәвәккәл булган  буын  вәкилләре  совет  чо-рында безнең “Авангард” колхозын өлкәдә  алдынгы  итте,  авылыбыз данын  хезмәтчән  батырлыклары белән тирә-юньгә яңгыратты, халкы-быз көнкүрешен яхшыртты. Гомер буе чын крестьян мәшәкатен җиңә барып,  яңа  техника  үзләштереп, кырчылыкта  яңарыш  алымнар  кулланып  зур  уңышлар  алуыгызны, өй  тутырып  итагатьле  ул-кызлар тәрбияләп  үстерүегезне,  шәхсән хуҗалык белән тормыш көтүегезне, мәчет  төзүегезне  һәм  бүгенге  ма-тур картлык көнегезгә ирешүегезне Аллаһы  бүләге  дип  әйтәсем  килә. Шулай  киләчәк  юбилейларыгызны да  бүгенгедәй  балаларыгыз  кадер-хөрмәтендә исән-имин каршыларга язсын, - диде Рөстәм Мансурович.  Аннары җирле мәхәллә әгъзалары Рафаил  Хөсәинов  белән Дамир Юнисов  авылдаш  юбилярларын җылы котладылар, изге теләкләрен юлладылар һәм мәчет төзелешендә төп рольне башкарганы өчен Исмаил  абыйны  Россия  мөселманнары диния  нәзарәте  һәм  Мөфтиләр шурасы  рәисе  шәех  Равил  Гайнет-дин исеменнән Рәхмәт хаты белән бүләкләделәр,  Раббыбыздан  юби-лярга сәламәтлек, җан тынычлыгы, имин  картлык  сорап,  дога  кылдылар. Исмаил абыйга ул чактагы күп санлы  яшьтәшләре  кебек  үк  белемен үстерергә  туры  килми,  12  яшьлек яшүсмер  зурлар  белән  беррәттән колхоз  эшенә  керешә,  әмма  уку  теләге аңарда бер дә сүнми. Шуңа ки  тракторчыга  булса  да,  сугышка кадәр Уразавылда укып өлгерә. Ан-нары зур өметләр вәгъдә итүче яшь механизаторның  тырышлыгын  һәм җаваплылыгын  күреп  алып,  аны Зур  Мурашкинога  бригадирлыкка укырга җибәрәләр. Ә моңа кадәр ул үзалдына 8 ел Печәдә эшли, хәтта бригадир  кәсебен  алгач  та,  туган авылыннан читтә - Грибанда 10 ел хезмәт  итәргә  мәҗбүр  була.  Шул арада  бер  ел  Камкада  да  эшләп өлгерә. 
	Олег ӘНДӘРҖӘНОВ	
Туган як

	№ --- | 23.11.2017	


